
ДО 
ОБЩИНСКИ СЪВЕТ
БУРГАС



ДОКЛАДНА  ЗАПИСКА
ОТ  ДИМИТЪР НИКОЛОВ - КМЕТ НА ОБЩИНА БУРГАС


Относно: Осигуряване на собствен принос за изпълнение на проект: „Обновяване и прилагане на мерки за енергийна ефективност в многофамилни жилищни сгради на територията на град Бургас-етап 2“ по процедура BG16RFOP001-1.001-039 „Изпълнение на интегрирани планове за градско възстановяване и развитие 2014-2020-Бургас“, Приоритетна ос 1 „Устойчиво и интегрирано градско развитие“, на Оперативна програма "Региони в растеж" 2014-2020.

	
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
	
Във връзка с изпълнение на Инвестиционната програма на Община Бургас за периода 2014 -2020 г., Община Бургас  кандидатства с проектно предложение за „Обновяване и прилагане на мерки за енергийна ефективност в многофамилни жилищни сгради на територията на град Бургас-етап 2“, процедура  BG16RFOP001-1.001-039  „Изпълнение на интегрирани планове за градско възстановяване и развитие 2014-2020“ на  Оперативна програма "Региони в растеж" 2014-2020.  
Основна цел на проекта е подобряване на енергийната ефективност, чрез въвеждане на енергоспестяващи мерки за подобряване на енергийните характеристики на многофамилни жилищни сгради в Централна градска част, ж. к . "Братя Миладинови" и ж. к. "Меден рудник" и постигане минимум клас на енергопотребление „C“. 
В процеса на подготовка на проектното предложение на сградите бе извършено обследване за енергийна ефективност и обследване за установяване на техническите характеристики. Изведените мерки предвиждат въвеждане на енергоспестяващи мерки (ЕСМ) за подобряване на енергийните характеристики  по сградни ограждащи елементи и инсталации. Мерките имат за цел да гарантират по-висок комфорт на обитаване, повишаване нивото на енергийна ефективност чрез оптимизация на използваните ресурси в единадесет многофамилни жилищни сгради на територията на гр. Бургас, както и подобряване на техните експлоатационните характеристики. 
Въвеждането на мерките за енергийна ефективност ще доведат до спестяване на 810 632,15 kWh/год. първична енергия и екологичен еквивалент 205,1 т/г. спестени емисии на CO2.

Максималният размер  на безвъзмездната финансова помощ, съгласно одобрената Инвестиционна програма на Община Бургас, Инвестиционен приоритет: „Енергийна ефективност в административни и жилищни сгради“ за изпълнение на проекта е 1 879 264,57 лв., като след изготвяне на проектното предложение общата стойност за неговата реализация възлиза на 1 916 565,44 лв. с ДДС. 
В тази  връзка е необходимо Община Бургас да осигури съфинансиране в размер до 37 329,20 лв. за покриване на разходи, необходими за неговото изпълнение.
Предвид изложеното, на основание чл. 21, ал. 1, т. 8 от Закона за местното самоуправление и местната администрация, предлагам Общински съвет-Бургас да вземе следното

Р Е Ш Е Н И Е :

Общински съвет-Бургас дава съгласие Община Бургас да осигури необходимото съфинансиране за реализиране на  проект: „Обновяване и прилагане на мерки за енергийна ефективност в многофамилни жилищни сгради на територията на град Бургас-етап 2“ в размер до 37 329,20 лв. за целия период на реализиране на изпълнение на  проекта-24 месеца.



ДИМИТЪР НИКОЛОВ
Кмет на Община Бургас

